**Pápakörnyéki Önkormányzatok**

**Feladatellátó Társulás**

**Elnökétől**

**8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás Társulási Tanács**

**2016. február 11–i ülésére**

**3. napirend**

**Pápakörnyéki Önkormányzatok Feladatellátó Intézmény**

**alapító okiratának módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Intézmény Alapító Okiratának módosítására az alábbi indokok alapján került sor:

A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet módosításáról szóló 44/2015. (XII. 30.) NGM rendelet a Feladatellátó Intézmény tevékenységét is érintő módosításokat vezetett be, a családsegítés kormányzati funkciót megszüntette, ezt a tevékenyéget a családsegítés és gyermekjóléti szolgáltatások kormányzati funkcióba rendelte.

**Módosító okirat 1. pont**

A kormányzati funkciók jogszabályi módosítását vezeti át az alapító okirat 4.4. pontja.

**Módosító okirat 2. pont**

A kormányzati funkciók módosítása következtében az alapító okirat 4.5. b) pontjában összevonásra került a családsegítés és gyermekjóléti szolgáltatás illetékességi területe.

Kérem a Tisztelt Társulási Tanácsot, hogy az alapító okirat módosítását megtárgyalni, s az alábbi határozati javaslatot elfogadni szíveskedjék.

**Pápakörnyéki Önkormányzatok Feladatellátó Társulás**

**Társulási Tanács**

**…/2016. (II.11.) határozata**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Intézmény Alapító Okiratának módosítását és annak egységes szerkezetét elfogadja.

Határidő: Folyamatos

Felelős: Elnök

Jegyző

Vaszar, 2016. 01. 28.

**Varga Péter elnök**